ইন্টারনেটে দিনে দিনে বাংলা ভাষায় ওয়েব সাইট বেড়েই চলছে। তবে প্রযুক্তি বিষয়ক ওয়েবসাইট সেই তুলনায় কম। সমপ্রতি গ্রাফিক্স, ওয়েব ডিজাইন ও সার্চ ইঞ্জিন অপটিমাইজেশন নিয়ে ‘আইটেক বাংলা’ নামে নতুন একটি ফোরাম চালু হয়েছে। উন্মুক্ত এই ফোরামে যে কেউ রেজিস্ট্রেশন করে গ্রাফিক্স, ওয়েব ডিজাইন ও সার্চ ইঞ্জিন অপটিমাইজেশন বিষয়ে লিখতে এবং আলোচনায় অংশ নিতে পারবেন। এতে গ্রাফিক্স ও মাল্টিমিডিয়া (ফটোশপ, ইলাস্ট্রেটর, কোরেল ড্র, ফ্লাশ), ওয়েব ডিজাইন (এইচটিএমএল, সিএসএস, জাভাস্ক্রিপ্ট, কনটেন্ট ম্যানেজমেন্ট), সার্চ ইঞ্জিন অপটিমাইজেশন (এসইও টিপস ও ট্রিকস, লিংক উন্নয়ন, লিংক আদান প্রদান, সার্চ ইঞ্জিন), কম্পিউটার ও মোবাইল টুকিটাকি (কম্পিউটার: সফটওয়্যার ও হার্ডওয়্যার রিভিউ, সমস্যা ও সমাধান, মোবাইল) ইত্যাদি বিভাগ রয়েছে। ফোরামটির ঠিকানা হচ্ছে www.itechbangla.com।